
Për lejimin e botimit të njoftimit të fituesit dhe të kontratës së nënshkruar, për drejtorinë e përgjithshme të tatimeve, si autoritet kontraktor

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Financave, Këshilli i Ministrave

Vendosi:

1. Lejimin e Drejtorisë së Përgjithshme të Tatimeve, si autoritet kontraktor, të shpallë brenda datës 20 dhjetor 2011, në Buletinin e Njoftimeve Publike, njoftimin e fituesit dhe njoftimin e kontratës së nënshkruar, për tenderin, me objekt “Blerje software-i për sistemin e kalimit të të dhënave nga pajisjet fiskale”.
2. Ngarkohen Ministria e Financave, Agjencia e Prokurimit Publik dhe Drejtoria e Përgjithshme e Tatimeve për zbatimin e këtij vendimi.
Ky vendim hyn në fuqi menjëherë.

